cyanic-selkie/wikianc huggingface dataset:
Αλχαφερία
Το Παλάτι της Αλχαφερία (ισπανικά: Palacio de la Aljafería, αραβικά: قصر الجعفرية, μτγ: Qasr al-Jaʿfariya) είναι οχυρωμένο μεσαιωνικό μουσουλμανικό παλάτι το οποίο κατασκευάστηκε στο δεύτερο μισό του 11ου αιώνα από το μαυριτανικό τάιφα της Σαρακούστα της Αλ-Ανδαλούς, τη σημερινή Σαραγόσα στην Ισπανία. Ήταν η κατοικία της δυναστείας Μπανού Χουντ κατά την εποχή του Αμπού Τζαφαρ Αλ-Μουκταντίρ, αφότου νίκησαν τους Μπανού Τουτζίμπι της δυναστείας Κιντά. Το παλάτι αντανακλά το μεγαλείο του απέκτησε το βασίλειο της Σαρακούστα στο μέγιστο της ακμής του. Το παλάτι σήμερα περιλαμβάνει το Κόρτες (περιφερειακό κοινοβούλιο) της αυτόνομης κοινότητας της Αραγωνίας.
Η κατασκευή έχει μοναδική σημασία επειδή είναι η μόνη διατηρημένη καταγραφή ενός μεγάλου κτιρίου ισπανικής ισλαμικής αρχιτεκτονικής της εποχής των Τάιφας (ανεξαρτήτων βασιλείων). Η Αλχαφερία ανακηρύχθηκε Μνημείο Παγκόσμιας Κληρονομιάς από την UNESCO ως τμήμα της μουδέχαρ αρχιτεκτονικής της Αραγωνίας, με την επέκτασή του το 2001.
Ιστορία
thumb|left|220px|Άποψη του εσωτερικού Μετά την κατάληψη της Σαραγόσα το 1118 από τον Αλφόνσο Α΄ της Αραγωνίας, η Αλχαφερία έγινε η κατοικία των χριστιανών βασιλέων του βασιλείου της Αραγωνίας και ως τέτοιο μετατράπηκε στο κύριο σημείο εστίασης για τη διάδοση της μουδέχαρ αρχιτεκτονικής στην Αραγωνία. Ήταν τόπος γέννησης της αγίας Ελισάβετ της Πορτογαλίας το 1271. Χρησιμοποιήθηκε ως βασιλική κατοικία από τον Πέτρο Δ΄ της Αραγωνίας και έτσι έλαβαν χώρα τροποποιήσεις σε αυτούς τους θαλάμους του παλατιού των Καθολικών Μοναρχών το 1492. Το 1593, το κτίριο ανακαινίστηκε άλλη μία φορά και μετατράπηκε σε στρατιωτική βάση, πρώτα σύμφωνα με αναγεννησιακά σχέδια (τα οποία σήμερα παρατηρούνται στην τάφρο και τους κήπους) και αργότερα σε στρατιωτικό αρχηγείο. Έλαβαν χώρα αρκετές τροποποιήσεις και ζημιές στο κτίριο, με κυριότερη από την πολιορκία της Σαραγόσας κατά τον Ιβηρικό πόλεμο μέχρι που τελικά αποκαταστάθηκε στο δεύτερο μισό του 20ού αιώνα και σήμερα στεγάζει το Κόρτες ή νομοθετική συνέλευση της αυτόνομης κοινότητας της Αραγωνίας.
Στην αρχική κατασκευή υπάρχουν επιπλέον επάλξεις στο ανοικτό πεδίο που περιβάλλει της Αλχαφερία. Με την επέκταση της Σαραγόσας στο πέρασμα του χρόνου, το κτίριο βρέθηκε μέσα στην πόλη, και μάλιστα ένας αυτοκινητόδρομος περνάει μερικά μέτρα μακριά.
Πύργος του Τροβαδούρου
thumb|250px|Ο πύργος του Τροβαδούρου Η παλαιότερη κατασκευή στην Αλχαφερία αποκαλείται πύργος του Τροβαδούρου (torre del Trovador). Ο πύργος πήρε αυτό το όνομα από το ρωμαντικό δράμα του 1836 από τον Αντόνιο Γκαρθία Γουτίερρες, Ο Τροβαδούρος. Το δράμα μετατράπηκε σε λιμπρέτο για την όπερα του Τζουζέπε Βέρντι Τροβατόρε το 1853.
Ο πύργος είναι μια αμυντική κατασκευή, με τετράγωνη βάση και πέντε επίπεδα τα οποία χρονολογούνται από το τέλος του 9ου αιώνα μ.Χ., περίοδο την οποία κυβέρνησε ο πρώτος Μπανού Τουτζίμπι, Μοχάμεντ Αλανκούρ, ο οποίος πήρε το όνομά του από τον Μοχάμεντ Α΄ της Κόρδοβας, ανεξάρτητο εμίρη της Κόρδοβας. Σύμφωνα με τον Καμπανιέρο Σουμπίθα, ο πύργος κατασκευάστηκε στο δεύτερο μισό του 10ου αιώνα. Στο κατώτερο τμήμα του, ο πύργος έχει απομεινάρια από τους βαρείς τοίχους από αλαβάστρινες τετραγωνισμένες πέτρες και συνεχίζει προς τα πάνω με γυψοσανίδες και σκυρόδεμα, το οποίο είναι καταλληλότερο για κατασκευές μεγάλου ύψους. Το εξωτερικό δεν μαρτυρά την ύπαρξη των πέντε εσωτερικών πατωμάτων και φαίνεται σαν τεράστιο πρίσμα. Η πρόσβαση στο εσωτερικό γίνεται από μία μικρή πόρτα η οποία βρίσκεται σε τέτοιο ύψος ώστε να είναι προσβάσιμη μόνο με σκάλα. Αρχική του χρήση, σύμφωνα με όλες τις ενδείξεις ήταν στρατιωτική.
Το πρώτο επίπεδο διατηρεί την αρχική δομή του και διαθέτει δύο κλίτη με έξι τμήματα, τα οποία χωρίζονται με δύο σταυροειδείς κίονες και χαμηλές πεταλοειδείς αψίδες. Ο δεύτερος όροφος έχει την ίδια διάταξη με τον από κάτω και παραμένει ορατή η μουσουλμανική τοιχοποιία του 11ου αιώνα, που σημαίνει ότι πιθανότατα ο πύργος ανακατασκευάστηκε την ίδια εποχή με το παλάτι.
Εξωτερικοί σύνδεσμοι
Κατηγορία:Κτίρια και κατασκευές στην Αραγωνία Κατηγορία:Κάστρα στην Ισπανία Κατηγορία:Ανάκτορα στην Ισπανία
Ριχάρδος Α΄ Ορσίνι
Ο Ριχάρδος Α΄ Ορσίνι (Ιταλικά : Riccardo Orsini, 1230 - 1303) Παλατινός Κόμης Κεφαλληνίας και Ζακύνθου (1259 - 1303) ήταν δεύτερος γιος και διάδοχος του Ματθαίου Β΄ Ορσίνι και μιας κόρης του Σεβαστοκράτορα Ιωάννη Κομνηνού Άγγελου Δούκα. Υπέγραφε ως "υψηλότατος και κυριώτατος κόντης Ρεκιάρδος του παλατίου και αυθέντης Κεφαλληνίας, Υακίνθου και Ιθάκης". Διετέλεσε Διοικητής της Κέρκυρας (1286 - 1290), κόμης της Γκραβίνας (1284 - 1291) και Ανδεγαυός βάιλος στο Πριγκιπάτο της Αχαΐας (1297 - 1300).
Ιστορικές διαφωνίες
Η τεράστια χρονική περίοδος ανάμεσα στον πρώτο χρόνο της βασιλείας του Ματθαίου Β΄ (1238) μέχρι τον θάνατο του Ριχάρδου Α΄ έδωσε πολλές υποψίες στους ιστορικούς ότι μεσολάβησε και άλλος κόμης ανάμεσα στον Ριχάρδο Α΄ και τον πατέρα του. Ο κόμης που μεσολάβησε ανάμεσα σε πατέρα και γιο ήταν πιθανότατα ο "κόμης Θεόδωρος" που καταγράφεται σε ένα έγγραφο (1264), ίσως ήταν γιος του Ματθαίου Β΄ και πατέρας του Ριχάρδου Α΄. Η ημερομηνία που έγινε ο Ριχάρδος Α΄ κόμης του Παλατινάτου είναι ασαφής αφού το έγγραφο του 1264 καταγράφει το όνομα κάποιου Θεόδωρου. Ο χρονικογράφος Μαρίνο Σανούντο ο πρεσβύτερος αναφέρει ότι ήταν ακόμα ανήλικος την χρονιά που ο Γουλιέλμος Β΄ Βιλλεαρδουίνος επέστρεψε από την Βυζαντινή αιχμαλωσία και διεκδίκησε την αντιβασιλεία της Παλατινής κομητείας (1262). Άλλοι συγγραφείς καταγράφουν την άνοδο του γύρω στο 1238 την χρονιά που παρουσιάζεται το τελευταίο έγγραφο με το όνομα του Ματθαίου Β΄, υποθέτουν ότι τότε πέθανε ο πατέρας του.
Υποτελής του βασιλείου της Νεαπόλεως
Ο Ριχάρδος Α΄ επικύρωσε την δωρεά διαφόρων κτημάτων που παραχωρήθηκαν στην Λατινική Επισκοπή Κεφαλληνίας και Ζακύνθου (1264). Την ίδια εποχή η Δημοκρατία της Βενετίας προσπαθούσε να δημιουργήσει συμμαχίες με τους Φράγκους ηγεμόνες στην Ελλάδα για να βοηθήσει την Λατινική Αυτοκρατορία που βρισκόταν υπό κατάρρευση. Ο πατέρας του ήταν υποτελής του πριγκιπάτου της Αχαΐας αλλά με την "Συνθήκη του Βιτέρμπο" (1267) έγινε ο ίδιος υποτελής στο Βασίλειο της Νεαπόλεως. Η Δημοκρατία της Βενετίας τον διόρισε διοικητή στην Κέρκυρα και στο Βουθρωτό στις Αλβανικές ακτές (1286 - 1290).
Εκστρατείες εναντίον των Βυζαντινών
Ο Σεβαστοκράτορας Ιωάννης Παλαιολόγος αδελφός του μετέπειτα αυτοκράτορα Μιχαήλ Η΄ εξεστράτευσε εναντίον του δεσπότη της Ηπείρου Μιχαήλ Β΄ Κομνηνού Δούκας, ο Ριχάρδος και άλλοι υποτελείς του πρίγκηπα της Αχαΐας Γουλιέλμου Β' Βιλλεαρδουίνου συμμάχησαν με τον δεσπότη της Ηπείρου και έσπευσαν σε βοήθειά του. Στην Μάχη της Πελαγονίας (1259) που ακολούθησε οι συμμαχικές δυνάμεις γνώρισαν την συντριβή από τους Βυζαντινούς και ο πανίσχυρος Γουλιέλμος Β' Βιλλεαρδουίνος αιχμαλωτίσθηκε. Στην συνέχεια ο Ριχάρδος κλήθηκε από τον Πάπα μαζί με τους άλλους βαρόνους να στείλουν βοήθεια στον Λατίνο Αυτοκράτορα Κωνσταντινούπολης κάτι όμως που δεν έγινε ποτέ. Η Κωνσταντινούπολη ελευθερώθηκε στο μεταξύ από τον στρατηγό Αλέξιο Στρατηγόπουλο (1261) που βρισκόταν στις υπηρεσίες του Αυτοκράτορα της Νίκαιας Μιχαήλ Η΄ Παλαιολόγο που ανασύστασε την Βυζαντινή Αυτοκρατορία, ο τελευταίος Λατίνος Αυτοκράτορας Βαλδουίνος Β' της Κωνσταντινούπολης τράπηκε σε φυγή.
Το 1191 συμμετείχε με 100 ιππότες σε εκστρατεία για να βοηθήσει τον Δεσπότη της Ηπείρου Νικηφόρο Α΄ Κομνηνό Δούκα γιο του Μιχαήλ Β΄ Κομνηνού Δούκα από τους Βυζαντινούς που πολιορκούσαν τα Ιωάννινα. Στην εκστρατεία συμμετείχε επίσης και ο Νικόλαος Γ΄ του Σαιντ-Ομέρ με 400 - 500 ιππείς. Ο Δεσπότης έστειλε την κόρη του Μαρία Αγγελίνα όμηρο στην αυλή του στην Κεφαλλονιά, όταν αποκρούστηκαν οι Βυζαντινοί την πάντρεψε με τον γιο και διάδοχο του Ιωάννη Α΄ Ορσίνι. Η πράξη αυτή προκάλεσε την οργή του Νικηφόρου Α΄ που δεν συμφωνούσε, συμβιβάστηκε μονάχα όταν το νεαρό ζευγάρι ήρθε να ζήσει στην αυλή του.
Βάιλος της Αχαίας
Όταν πέθανε ο Φλωρέντιος της Αχαΐας (1297) η χήρα του Ισαβέλλα Α΄ της Αχαΐας διόρισε τον Ριχάρδο Α΄ βάιλο στο Πριγκιπάτο και αποσύρθηκε στο κάστρο της Καλαμάτας. Την περίοδο της θητείας του διατήρησε ειρηνικές σχέσεις με το Δεσποτάτο του Μυστρά αλλά το ζήτημα της διαδοχής παρέμενε ανοιχτό αφού η Ισαβέλλα Α΄ είχε μόνο μια κόρη την Ματθίλδη του Αινώ. Με πρόταση του Ριχάρδου Ορσίνι η Ματθίλδη παντρεύτηκε τον νεαρό Δούκα των Αθηνών Γκυ Β΄ ντε Λα Ρος (1305). Ο Ριχάρδος παρέμεινε στην θέση του μέχρι την αντικατάσταση του από τον Νικόλαο Γ΄ του Σαιντ-Ομέρ με πρόταση του Βενιαμίν της Καλαμάτας κάτι που έφερε μεγάλη περίοδο εχθρότητας ανάμεσα στον Ριχάρδο και τον Βενιαμίν. Ο Φίλιππος Α΄ του Πεδεμοντίου φίλος του Ριχάρδου ύστερα από πρόταση του αιχμαλώτισε τον Βενιαμίν, ελευθερώθηκε όταν πλήρωσε σαν λύτρα 20.000 Υπέρπυρα. Ο Ριχάρδος Α΄ Ορσίνι δολοφονήθηκε στην Γλαρέντζα από έναν ιππότη του με το όνομα Λέων (1303).
Οικογένεια
Ο Ριχάρδος Α΄ Ορσίνι παντρεύτηκε δυο φορές, δεν είναι γνωστό το όνομα της πρώτης συζύγου του, η δεύτερη ήταν η Μαργαρίτα Βιλλεαρδουίνου αδελφή της πριγκίπισσας Ισαβέλλας. Με τον πρώτο του γάμο απέκτησε :
Με τον δεύτερο γάμο του απέκτησε μια κόρη που πέθανε σε βρεφική ηλικία.
Πηγές
Κατηγορία:Παλατινοί κόμητες της Κεφαλονιάς και της Ζακύνθου Κατηγορία:Οικογένεια Ορσίνι Κατηγορία:Βάιλοι του Πριγκιπάτου της Αχαΐας Κατηγορία:Κόμητες της Γραβίνας
Εμπορικό σήμα
Το σήμα ανήκει στα δικαιώματα Διανοητικής Ιδιοκτησίας. Άλλα τέτοια δικαιώματα είναι η ευρεσιτεχνία και το βιομηχανικό υπόδειγμα, το βιομηχανικό σχέδιο, οι γεωγραφικές ονομασίες προέλευσης, οι τοπογραφίες ημιαγωγών και το δικαίωμα σε ποικιλίες φυτών. Σύμφωνα με τη διεύθυνση Εμπορικής και Βιομηχανικής Ιδιοκτησίας, θεωρείται σήμα κάθε σημείο επιδεκτικό γραφικής παραστάσεως, ικανό να διακρίνει τα προϊόντα ή τις υπηρεσίες μιας επιχειρήσεως από εκείνα άλλων επιχειρήσεων.
Εισαγωγή στα εμπορικά σήματα
Πιο συγκεκριμένα, ο όρος «βιομηχανικό σήμα» διακρίνει τα προϊόντα που παράγει μια επιχείρηση. Το «εμπορικό σήμα» αναφέρεται στα προϊόντα που η επιχείρηση εμπορεύεται και το «σήμα υπηρεσιών» στα προϊόντα υπηρεσιών (δηλαδή στις δραστηριότητες που ασκούνται για λογαριασμό τρίτων και δεν οδηγούν στην παραγωγή ή κυκλοφορία προϊόντων). Άλλοι τύποι σημάτων είναι το «συλλογικό σήμα», το «σήμα προνοίας», «αμυντικό σήμα», «επωνυμικό σήμα», «σήματα σειράς», «κύρια σήματα και σήματα είδους», «συνδεδεμένα σήματα» και «σήματα ποιότητας».
Μπορούν να αποτελέσουν σήμα ιδίως οι λέξεις, τα ονόματα φυσικών ή νομικών προσώπων, τα ψευδώνυμα, οι απεικονίσεις, τα σχέδια, τα γράμματα, οι αριθμοί, οι ήχοι, συμπεριλαμβανομένων των μουσικών φράσεων, το σχήμα του προϊόντος ή της συσκευασίας του.Ως σήμα θεωρείται και ο τίτλος εφημερίδας ή περιοδικού.
Γενικά, το σήμα είναι οποιαδήποτε σημάδι, σύμβολο, γραφική αντιπροσώπευση, επιστολή, έμβλημα, ήχος (συμπεριλαμβανομένων των μουσικών φράσεων), μορφή του προϊόντος ή μορφή της συσκευασίας του προϊόντος που αντιπροσωπεύεται ελεύθερα και που χρησιμοποιείται προκειμένου να διακρίνει μεταξύ των χαρακτηριστικών όπως η ποιότητα, κατασκευή, προέλευση των αγαθών, των προϊόντων ή των υπηρεσιών. Χρησιμοποιείται προκειμένου να διευκολυνθεί η διάκριση μεταξύ των προϊόντων των μεμονωμένων παραγωγών ή των κατασκευαστών και να προστατευθεί το κοινό από τον αθέμιτο ανταγωνισμό. Το σήμα, μετά από τη νόμιμη εγγραφή, θεωρείται ένα μόνιμο και αποκλειστικό περιουσιακό στοιχείο του (φυσικού ή νομικού) προσώπου του οποίου το όνομα καταχωρείται. Οι τίτλοι εφημερίδων και περιοδικών θεωρούνται επίσης σήματα. Για το ευρύ κοινό, πολλά σήματα συνδέονται τόσο στενά με τον τύπο προϊόντος ώστε να αντικατασταθεί η ονομασία αυτών των τύπων των προϊόντων από τα εμπορικά τους σήματα (π.χ. Nescafe, Aspirin, Jeep, Thermos, Sherry, Klinex).
Κάθε επιχείρηση και εταιρία δραστηριοποιείται σε διάφορους τομείς και παράγει προϊόντα υλικά και άυλα που παραπέμπουν σε αυτήν. Τον ρόλο της σύνδεσης του προϊόντος με την εταιρία αναλαμβάνουν τα διακριτικά γνωρίσματα των προϊόντων ή υπηρεσιών της επιχείρησης και ιδιαίτερα το σήμα. Η λειτουργία που επιτελεί το σήμα είναι ότι προσδιορίζει των προέλευση των προϊόντων ή των υπηρεσιών από ορισμένη επιχείρηση.
Σκοπός
Το σήμα ως διακριτικό γνώρισμα υπηρετούσε και υπηρετεί, κατ΄αρχή το συμφέρον του φορέα του. Αποτελεί ένα από τα μέσα που αυτός χρησιμοποιεί στην προσπάθειά του να διευρύνει τον κύκλο των πελατών του. Τα προϊόντα του, εφοδιαζόμενα με το σήμα, αναδύονται από τη μάζα των όμοιων ή παρόμοιων προϊόντων που κυκλοφορούν στην αγορά. Το σήμα, διεγείροντας την προσοχή των καταναλωτών, συντείνει στη συγκράτηση των παλιών και στην απόκτηση νέων πελατών. Παράλληλα, το σήμα χρησιμεύει στον φορέα του και ως όπλο στον αγώνα του εναντίον των λοιπών ανταγωνιστριών επιχειρήσεων.
Πέρα από τον παραπάνω πρωταρχικό και κύριο σκοπό του, το σήμα ικανοποιεί και την ανάγκη του καταναλωτή να διευκολύνεται στην αναζήτηση των προϊόντων της προτίμησης του. Ο καταναλωτής μέσω του σήματος αναζητά τα γνωστά σε αυτόν για την ποιότητα και τις συγκεκριμένες ιδιότητες προϊόντα. Το συμφέρον του καταναλωτή επίσης, επιβάλλει, η χρησιμοποίηση του σήματος να μη δημιουργεί κίνδυνο παραπλάνησης του ως προς την επιλογή των προϊόντων της προτίμησής του.
Τέλος, σε ευρωπαϊκό / κοινοτικό επίπεδο, το σήμα υπηρετεί το συμφέρον της καλής λειτουργίας ενός ελεύθερου και ανόθευτου ανταγωνισμού στο πλαίσιο της εσωτερικής αγοράς, αφού ο φορέας του μέσω της χρήσης του βοηθείται στην ανάπτυξη της οικονομικής του δραστηριότητας.
Λειτουργίες
Ο σκοπός και οι λειτουργίες του σήματος βρίσκονται σε στενό δεσμό μεταξύ τους, χωρίς να ταυτίζονται απόλυτα. Ο σκοπός αποτελεί το πρωταρχικό στοιχείο, το αποτέλεσμα που ο νομοθέτης επιδιώκει με την αναγνώριση του σήματος. Η λειτουργία, αντίθετα, σημαίνει την ενέργεια, τη δράση που αναπτύσσει το σήμα και που είναι αναγκαία για τη πραγμάτωση του σκοπού του.
Η βασικότερη λειτουργία που το σήμα επιτελούσε και επιτελεί είναι η λειτουργία προέλευσης. Σύμφωνα με τη λειτουργία αυτή, το σήμα διαγράφει το δεσμό ανάμεσα στην επιχείρηση και στα προϊόντα ή στις υπηρεσίες και έτσι διακρίνει τελικά αυτά από τα προϊόντα ή τις υπηρεσίες άλλων επιχειρήσεων.
Το σήμα, ως διακριτικό γνώρισμα, χρησιμεύει στο φορέα του και ως μέσο πληροφοριακής, κυρίως, διαφήμισης. Τη διαφημιστική του δύναμη τη στηρίζει είτε στη σχέση που το συνδέει με το προϊόν ή την υπηρεσία, είτε στην εντυπωσιακή του διαμόρφωση, είτε στην προβολή του από τα μέσα ενημέρωσης. Το σήμα, έτσι, επιτελεί και διαφημιστική λειτουργία, που το καθιστά οικονομικό αγαθό από την εκμετάλλευση του οποίου ο φορές του προσδοκά συμφέρον.
Στο δίκαιο των σημάτων έχει τεθεί και το ερώτημα αν το σήμα, πέρα από τις παραπάνω λειτουργίες, επιτελεί και εγγυητική λειτουργία, με την έννοια ότι εγγυάται μια ορισμένη ποιότητα των προϊόντων ή των υπηρεσιών που διακρίνει. Τέτοια λειτουργία υπό το προϊσχύσαν δίκαιο δεν επιτελούσε αφού δεν προέκυπτε από οποιαδήποτε διάταξη υποχρέωση διατήρησης της ίδιας πάντοτε ποιότητας. Όμως, το σήμα ούτε υπό το ισχύον νέο δίκαιο επιτελεί εγγυητική λειτουργία με την παραπάνω έννοια. Θα μπορούσε μόνο να λεχθεί ότι τα γνωστά σήματα επιτελούν εγγυητική λειτουργία με την οικονομική του όρου έννοια. Και αυτό, γιατί ο επιχειρηματίας φροντίζει να διατηρεί το ίδιο επίπεδο ποιότητας, αφού ατό επιβάλλεται από το δικό του επιχειρηματικό συμφέρο
Κατάθεση σήματος
Σύμφωνα με τον Ν. 2239/94 οποιαδήποτε εργασία σχετικά με το σήμα γίνεται στη Δ/νση Εμπορικής και Βιομηχανικής Ιδιοκτησίας. Το σήμα καταχωρείται και ισχύει για 10 χρόνια από την επόμενη της ημερομηνίας κατάθεσης. Σύμφωνα με τον Ν. 2239/94 οποιαδήποτε εργασία σχετικά με εμπορικό σήμα γίνεται στη Δ/νση Εμπορικής και Βιομηχανικής Ιδιοκτησίας.
Η καταχώρηση του σήματος παρέχει στο δικαιούχο αποκλειστικό δικαίωμα. Ιδίως παρέχει το δικαίωμα της χρήσεως αυτού, το δικαίωμα να επιθέτει αυτό στα προϊόντα ή εμπορεύματα τα οποία προορίζεται να διακρίνει, να χαρακτηρίζει τις παρεχόμενες υπηρεσίες, να επιθέτει αυτό στα περικαλύμματα και στις συσκευασίες των εμπορευμάτων, στο χαρτί αλληλογραφίας, στα τιμολόγια στους τιμοκαταλόγους, στις αγγελίες, στις κάθε είδους διαφημίσεις, ως και σε άλλο έντυπο υλικό και να το χρησιμοποιεί σε ηλεκτρονικά ή οπτικοακουστικά μέσα.
Η σημασία της κατάθεσης σήματος
Η νομική διαδικασία αναγνώρισης ενός σήματος ξεκινά με την κατάθεση της ειδικής Δήλωσης και του σχετικού φακέλου από εξουσιοδοτημένο για αυτό Δικηγόρο στο αρμόδιο τμήμα του Υπουργείου Εμπορίου, όπου μετά από έλεγχο της τυπικής νομιμότητας και τις τυχόν διορθώσεις φέρεται προς συζήτηση στη Διοικητική Επιτροπή Σημάτων, η απόφαση της οποίας καταχωρείται σε ειδικό δημόσιο βιβλίο μαζί με όλα τα εξατομικευτικά του σήματος στοιχεία.
Το σημαντικό είναι ότι η καταχώρηση αυτή που έχει αναδρομική ενέργεια, δηλαδή οι συνέπειες της ανατρέχουν στο χρόνο κατάθεσης της Δήλωσης, αποτελεί ατομική διοικητική πράξη διαπλαστικού χαρακτήρα και δημιουργεί απόλυτο δικαίωμα κατά παντός.
Αποτέλεσμα:
Επομένως το σήμα, εκτός από την κύρια λειτουργία που είναι η διαφοροποίηση των προϊόντων και των υπηρεσιών μιας επιχείρησης από άλλες, είναι και ένα περιουσιακά εκμεταλλεύσιμο άϋλο αγαθό, το οποίο για να αποδώσει καρπούς χρειάζεται ποιότητα, σωστή διαχείριση, διαθέσιμα κεφάλαια, δυναμική και μακρόχρονη χρήση στην αγορά.
Για το λόγο αυτό τόσο η κατοχύρωση όσο και η διαχείριση του αφορά επιχειρήσεις με δυνατότητες ανάπτυξης, διαθέσιμα κεφάλαια, διαφημιστική πολιτική και δυναμική παρουσία στον ελεύθερο ανταγωνισμό.
Μικρότερης εμβέλειας επιχειρήσεις μπορούν να συσπειρωθούν κάτω από ένα δυνατό σήμα με δικαίωμα χρήσης του και ακόμη μικρότερες, δυναμικές και καθιερωμένες σε συγκεκριμένη περιφέρεια της αγοράς, μπορούν άνετα να πετύχουν τα ίδια χρησιμοποιώντας το διακριτικό γνώρισμα των προϊόντων ή υπηρεσιών τους το οποίο μέσα στα γεωγραφικά τους όρια δράσης επιτελεί την ίδια λειτουργία με το σήμα.
Μεταβίβαση σήματος
Το σήμα μεταβιβάζεται ελεύθερα με ή χωρίς την επιχείρηση, είτε εν ζωή με σύμβαση, είτε αιτία θανάτου, κατά τους κανόνες της κληρονομικής διαδοχής.
Μεταφορά και χορήγηση άδειας των σημάτων
Άδεια χρήσης σήματος :Με έγγραφη συμφωνία που καταρτίζεται μεταξύ του δικαιούχου και τρίτου προσώπου, επιτρέπεται η παραχώρηση αποκλειστικής ή απλής άδειας χρήσης του σήματος, για το σύνολο ή για ένα μέρος των προϊόντων ή των υπηρεσιών που καλύπτει.
Τα σήματα μπορούν να προσφέρουν εισόδημα με τη χορήγηση άδειας σε κάποιον τρίτο. Η άδεια μπορεί να χορηγηθεί σε οποιονδήποτε θεωρεί ο χορηγός κατάλληλο και οι όροι στους οποίους βασίζεται η άδεια είναι ένα πολύ σημαντικό θέμα.
Αυτός που χορηγεί την άδεια (συνήθως ο ιδιοκτήτης του σήματος ) πρέπει να ελέγχει την ποιότητα των αγαθών που παράγει ο κάτοχος της άδειας, για να αποφευχθεί ο κίνδυνος το σήμα να κριθεί εγκαταλειμμένο από τα δικαστήρια. Μια άδεια σήματος πρέπει, συνεπώς, να περιλαμβάνει κατάλληλες παροχές σχετικές με την ποιότητα ελέγχου, με τις οποίες ο κάτοχος της άδειας παρέχει τις εξουσιοδοτήσεις για την ποιότητα και ο χορηγός της άδειας έχει το δικαίωμα της επιθεώρησης και του ελέγχου.
Διακρίσεις με βάση τη μορφή του σήματος
Με βάση τη μορφή τους τα σήματα διακρίνονται σε:
Πολυάριθμα σήματα, επίσης, αποτελούνται από λέξεις με λεξιλογική ερμηνεία που σχετίζονται ακριβώς και προσδιορίζουν άμεσα τα προϊόντα και τις υπηρεσίες στα οποία απευθύνονται. Για παράδειγμα, η λέξη-σήμα Salty που απευθύνεται σε αλμυρά προϊόντα.
Επιπλέον, κάποια άλλα σήματα έχουν την ιδιότητα να υποδηλώνουν τη φύση, ποιότητα, ή κάποιο χαρακτηριστικό των προϊόντων ή υπηρεσιών σε σχέση με αυτό που χρησιμοποιούνται, αλλά δεν περιγράφουν αυτό το χαρακτηριστικό και απαιτούν τη φαντασία από τη μεριά του καταναλωτή για να προσδιοριστεί το συγκεκριμένο χαρακτηριστικό. Τέτοιου είδους σήματα, επικαλούνται την διορατική φαντασία του καταναλωτή. Σχετικό παράδειγμα αποτελεί, η Blu-ray, μια νέα τεχνολογία υψηλών δυνατοτήτων για αποθήκευση δεδομένων.
Τέτοια σήματα, μπορεί να αποτελούνται από κοινές λέξεις, των οποίων η ερμηνεία δεν παραπέμπει ούτε στο αγαθό, ούτε στο πεδίο στο οποίο αυτό ανήκει. Αποτελούνται από λέξεις ή εικόνες που διαθέτουν λεξιλογική ερμηνεία πριν υιοθετηθούν σαν λογότυπα, αλλά χρησιμοποιούνται για προϊόντα ή υπηρεσίες, που δεν έχουν κάποια σχέση με αυτή τους την ερμηνεία. Παράδειγμα αποτελεί η «Apple» που ενώ ερμηνεύεται ως «μήλο», είναι το εμπορικό σήμα βιομηχανίας υπολογιστών.
Διακρίσεις με βάση τη διακριτική δύναμη του σήματος.
Με βάση τη διακριτική τους δύναμη τα σήματα διακρίνονται σε : συνήθη, ασθενή και ισχυρά, μεταξύ των οποίων ιδιαίτερη σημασία έχουν τα σήματα φήμης. Η διάκριση αυτή γίνεται σε στενή σχέση με τον κίνδυνο σύγχυσης. Όσο ισχυρότερη διακριτική δύναμη έχει ένα σήμα τόσο μεγαλύτερος είναι ο κίνδυνος σύγχυσης στον οποίο εκτίθεται, και το αντίστροφο. Γι΄ αυτό οι ανταγωνιστές οφείλουν να κρατούν μεγαλύτερη απόσταση από τα ισχυρότερα παρά από τα ασθενέστερα διακριτικά γνωρίσματα. Όσο εντονότερος είναι ο διακριτικός χαρακτήρας ενός σήματος, τόσο ευρύτερη είναι η προστασία του. Ειδικότερα:
Περίπτωση ο καταθέτης σήματος να είναι αλλοδαπός
Αν ο καταθέτης είναι αλλοδαπός, δηλ. έχει την επαγγελματική του εγκατάσταση εκτός Ελλάδος, μπορεί να υποβάλλει δήλωση κατάθεσης σήματος στην Ελλάδα. Η διαδικασία κατάθεσης σήματος είναι η ίδια, όπως για τον ημεδαπό. Με την καταχώρισή του στην Ελλάδα, το σήμα γίνεται ανεξάρτητο από το αλλοδαπό και διέπεται πλέον από το ελληνικό δίκαιο.
Αντιποίηση σήματος
Αντιποίηση εμπορικού σήματος είναι όταν κάποιος κατά τις συναλλαγές χρησιμοποιεί το ιδιαίτερο διακριτικό γνώρισμα μιας επιχείρησης, με τρόπο που να μπορεί να προκαλέσει σύγχυση με το όνομα ή την επωνυμία κάποιου άλλου.
Προστασία δικαιούχου σε περίπτωση προσβολής σήματος
Ο δικαιούχος έχει το δικαίωμα να εγείρει αγωγή ενώπιον Μονομελούς Πρωτοδικείου, αξιώνοντας άρση και παράλειψη της προσβολής στο μέλλον, ακόμα και αποζημίωση, σε περίπτωση ζημίας από υπαιτιότητα. Μπορεί επίσης να ζητηθεί και η λήψη ασφαλιστικών μέτρων.
Ιδιαίτερες κατηγορίες σημάτων
Τα κοινοτικά και τα διεθνή σήματα
Με τον όρο κοινοτικό σήμα εννοούμε την καταχώριση ενός σήματος και στις 25 χώρες της Ευρωπαϊκής Ένωσης, με μία μόνη κατάθεση στο Γραφείο Εναρμόνισης στην Εσωτερική Αγορά, Γ.Ε.Ε.Α. (www.oami.eu.int), το οποίο και εδρεύει στο Αλικάντε της Ισπανίας. Όσον αφορά τα διεθνή σήματα, δεν υπάρχει μια αντίστοιχη διαδικασία που να καταχωρεί αυτομάτως ένα σήμα σε διεθνές επίπεδο. Για το λόγο αυτό, έχει τεθεί σε εφαρμογή το Πρωτόκολλο της Μαδρίτης και στο οποίο είναι μέλη 79 χώρες από όλον τον κόσμο, συμπεριλαμβανομένης και της Ελλάδας από τη 10/08/2000. Σύμφωνα με αυτό το πρωτόκολλο, δίνεται η δυνατότητα καταχώρησης ενός σήματος αυτομάτως σε όσες από τις 79 χώρες μέλη επιθυμεί ένας δικαιούχος καταθέτοντας μια και μόνο αίτηση στη WIPO (Word Intellectual Property Organization), που είναι και ο αρμόδιος φορέας, με έδρα τη Γενεύη της Ελβετίας.
Ποια τα οφέλη καταχώρισης ενός εμπορικού σήματος;
Πότε έχουμε απώλεια του δικαιώματος στο σήμα;
Απώλεια του δικαιώματος στο σήμα έχουμε με τη μη ανανέωση της διάρκειας προστασίας του, την παραίτηση του δικαιούχου και τη διαγραφή του σήματος, που επέρχεται με την αμετάκλητη απόφαση της Διοικητικής Επιτροπής Σημάτων.
Η κατοχύρωση ενός σήματος έχει εθνική εμβέλεια ή και διεθνή;
Τα εμπορικά σήματα χωρίζονται σε σήματα:
1)Ημεδαπής.
2)Αλλοδαπής.
3)Συλλογικά.
4)Κοινοτικά.
Τα σήματα ημεδαπής είναι τα πιο διαδεδομένα, κατά τα οποία η έδρα της επιχείρησης είναι στην ημεδαπή, για παράδειγμα στην Ελλάδα, και η κατοχύρωση τους ισχύει σε εθνικό επίπεδο και μόνο. Η κατοχύρωση αλλοδαπών σημάτων γίνεται όταν μια επιχείρηση έχει έδρα στο εξωτερικό και θέλει να κατοχυρώσει τα δικαιώματα του σήματός της σε μια τρίτη χώρα (άλλη της έδρας). Τα συλλογικά σήματα αναφέρονται σε συλλόγους και οργανώσεις, κυρίως μη κερδοσκοπικού χαρακτήρα.
Τι διαφορά υπάρχει μεταξύ ® και ™, αλλά και πού χρησιμοποιείται το ©;
Το διακριτικό ®, γνωστό και ως registered trademark, είναι και το πιο διαδεδομένο καθώς διακρίνει τα γενικά εμπορικά σήματα πλήρως ανταγωνιστικών προϊόντων και υπηρεσιών, σε αντίθεση με το διακριτικό ™, γνωστό και ως ‘trademark’, το οποίο διακρίνει επωνυμίες περισσότερο ολιγοπωλιακού χαρακτήρα και εφευρέσεις λέξεων, επωνυμιών και απεικονίσεων (σχέδιο). Το διακριτικό ©, γνωστό και ως copyright, το συναντάμε σε φράσεις, βιβλία και συναφή πνευματικά δικαιώματα. Κοινώς, τα ® και ™ αναφέρονται σε εμπορική και βιομηχανική ιδιοκτησία, ενώ το διακριτικό © αναφέρεται σε δικαιώματα πνευματικής ιδιοκτησίας.
Κατοχυρώνονται μόνο εμπορικά σήματα επιχειρήσεων ή και προϊόντων και υπηρεσιών;
Η καταχώρηση ενός σήματος μπορεί να αφορά τόσο το λογότυπο-σήμα της επιχείρησης, όσο και προϊόντων μεμονωμένα. Τα αγαθά και οι υπηρεσίες χωρίζονται διεθνώς σε 45 κατηγορίες, γνωστές και ως κλάσεις εμπορίου. Από 1 έως 35 βρίσκουμε τα αγαθά, ενώ από 36 έως και 45 κατηγοριοποιούνται οι υπηρεσίες. Ανάλογα με τις κατηγορίες που καλύπτει ένας σήμα, εν συνεχεία κατατίθεται και καταχωρείται στις αντίστοιχες κλάσεις εμπορίου, είτε αφορά γενικό σήμα εταιρείας, είτε συγκεκριμένου προϊόντος.
Λογικά, η καταχώρηση ενός εμπορικού σήματος αποτελεί και προστιθέμενη αξία για την επιχείρηση.
Βεβαίως, αρκεί να σκεφτεί κανείς ότι ένα καταχωρημένο εμπορικό σήμα αποτελεί περιουσιακό στοιχείο, με όλα τα χαρακτηριστικά των περιουσιακών στοιχείων όπως να αγοράζεται, να πωλείται, να κατάσχεται και να παραχωρείται. Η καταχώρηση ενός εμπορικού σήματος ανεβάζει αυτομάτως την αξία μιας επιχείρησης και αυτό φαίνεται ξεκάθαρα στην αποτίμησή της, σε περίπτωση εξαγοράς, όπου μια επιχείρηση χωρίς καταχωρημένο σημείο έχει ως καθαρή αξία τα μεταχειρισμένα και άλλα υπερτιμημένα και άλλα υποτιμημένα περιουσιακά στοιχεία, ενώ στην περίπτωση πώλησης και ενός καταχωρημένου σήματος προστίθεται και η φήμη που έχει δημιουργηθεί μέσα από αυτό το εμπορικό σήμα. Συνεπώς, η καταχώρηση ενός εμπορικού σήματος αποτελεί ξεκάθαρη προστιθέμενη αξία στην επιχείρησή της.
Αν κάποια επιχείρηση αποφασίσει να αλλάξει το εμπορικό της σήμα, τι γίνεται με το ήδη καταχωρημένο;
Όπως προαναφέρθηκε ένα καταχωρημένο εμπορικό σήμα φέρει όλα τα χαρακτηριστικά των περιουσιακών στοιχείων, με αποτέλεσμα ανά πάσα ώρα και στιγμή να μπορεί να τεθεί σε πώληση. Επίσης, ένα σήμα μπορεί να παραχωρηθεί ή να ενοικιασθεί από κάποιον τρίτο.
Κοινότητα Κεραμέ
Η Κοινότητα Κεραμέ είναι κοινότητα του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Κεραμές. Εκτός από την έδρα της, η κοινότητα περιλαμβάνει και τους οικισμούς Αγαλιανό και Αγία Φωτεινή. Η απογραφή του 2011 αναφέρει:
Συνολικά η κοινότητα έχει 153 κατοίκους και εκπροσωπείται από τον Πρόεδρο κ. Γεώργιο Αλεβυζάκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:
Παραπομπές
Κατηγορία:Δήμος Αγίου Βασιλείου
Περιφερειακή Ενότητα Λήμνου
Η Περιφερειακή Ενότητα Λήμνου (Π.Ε. Λήμνου) είναι μία από τις 74 περιφερειακές ενότητες τοπικής αυτοδιοίκησης που δημιουργήθηκαν στην Ελλάδα το 2011 με το Πρόγραμμα Καλλικράτης, ως υποδιαιρέσεις των περιφερειών. Ανήκει στην Περιφέρεια Βορείου Αιγαίου και συγκροτήθηκε από τη γεωγραφική έκταση της τέως Επαρχίας Λήμνου του Νομού Λέσβου.
Δήμοι της Π.Ε. Λήμνου
Η Π.Ε. Λήμνου αποτελείται από δύο δήμους:
Πηγές και εξωτερικοί σύνδεσμοι
Λημνου
7006 Φόλκο
Ο Φόλκο (Folco) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 15,6. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο Σάιντινγκ Σπρινγκ και πήρε το όνομά του προς τιμή του Ιταλού διευθυντή του Εθνικού Μουσείου της Ανταρκτικής, της Γένοβας και της Τεργέστης Λουίτζι Φόλκο. Τα φυσικά χαρακτηριστικά του Φόλκο είναι άγνωστα.
Τεκτογλυφή
Η τεκτογλυφή (tectoglyphe) είναι όρος της Γεωλογίας και της Τεκτονικής με τον οποίο προσδιορίζονται χαρακτηριστικά των πλευρών ενός ρηξιγενούς επιπέδου. Εκ των παρατηρουμένων τεκτογλυφών αποκαλύπτονται πλείστες πληροφορίες στις κινήσεις των πλευρικών τμημάτων του ρηξιγενούς.
Χαεακτηριστικά παραδείγματα τεκτογλυφών είναι οι αυλακώσεις, οι λεπιώσεις, οι ραβδώσεις και οι σχισμές.
Εξωτερικοί σύνδεσμοι
Κατηγορία:Τεκτονική
Ζαν ντε Λανέλ
Βιογραφικά στοιχεία
Ο Ζαν ντε Λανέλ μεγάλωσε με τη φροντίδα του θείου του Ζαν ντε Ιλερέν που κατείχε μεγάλα αξιώματα μεταξύ των οποίων Σύμβουλος της Επικρατείας, Θησαυροφύλακας της Γαλλίας, Γενικός διευθυντής των Οικονομικών στο Πουατιέ, ο οποίος του έδωσε εξαιρετική εκπαίδευση. Ο Λανέλ παρέμεινε και σπούδασε οκτώ χρόνια στους Ιησουίτες. Αφού σπούδασε νομικά για δύο χρόνια, μπήκε στην υπηρεσία του στρατάρχη ντε Μπρισάκ. Μετά τον θάνατο του τελευταίου το 1563, πέρασε στην υπηρεσία του δούκα της Λωρραίνης, στο περιβάλλον του οποίου βρήκε υποστήριξη στο πρόσωπο του Λουδοβίκου της Λωρραίνης, φυσικού γιου του καρδινάλιου ντε Γκιζ. Ο Λουδοβίκος, ο οποίος ζούσε συχνά στο Παρίσι, είχε δημιουργήσει στο μέγαρό του ένα είδος Ακαδημίας, φιλολογικό και λογοτεχνικό κύκλο όπου συγκεντρώνονταν συγγραφείς και διανοούμενοι του αιώνα, συναθροίσεις στις οποίες συμμετείχε και ο Λανέλ.
Ο Λανέλ συγκέντρωσε τις ομιλίες του στρατάρχη ντε Μπρισάκ και άλλων και τα εκτύπωσε με τον τίτλο Συλλογή πολλών δημοσίων λόγων, δηλώσεων, ομιλιών και ανακοινώσεων κρατικών υποθέσεων, ορισμένων αξιωματούχων του στέμματος και άλλων μεγάλων προσωπικοτήτων (Παρίσι, 1622).
Ο Λανέλ είναι περισσότερο γνωστός για το Σατιρικό Μυθιστόρημα (1624), όπου παρουσιάζει την εικόνα των ταραχών και της διαφθοράς που βασίλευαν στη Γαλλία στις αρχές της βασιλείας του Λουδοβίκου ΙΓ΄. Το έργο είχε μεγάλη επιτυχία επειδή παρουσίαζε σύγχρονα πρόσωπα με υποτιθέμενα ονόματα, αναγνωρίσιμα από όλους. Σε μια δεύτερη έκδοση, ο Λανέλ άλλαξε τα ονόματα στους χαρακτήρες του και μετέφερε τη σκηνή από τη Γαλλία στην Ινδία, και ο τίτλος του βιβλίου έγινε Μυθιστόρημα των Ινδιών (1625). Αυτό το μυθιστόρημα είναι γεμάτο δράση, πολλούς χαρακτήρες, πικάντικες καταστάσεις και φαντασία και ο ήρωας εμπλέκεται σε απίθανες και παράξενες περιπέτειες, αλλά ένα σοβαρό ελάττωμα έγκειται στην έλλειψη ενδιαφέροντος που εμπνέει για τον ήρωα του μυθιστορήματος. Σήμερα το έργο παρουσιάζει ενδιαφέρον κυρίως για την κοινωνικο-ιστορική έρευνα.
Παραπομπές
Κατηγορία:Γάλλοι συγγραφείς Κατηγορία:Γάλλοι μυθιστοριογράφοι Κατηγορία:Γάλλοι ιστορικοί
Ο Λαβύρινθος: Πύρινες Δοκιμασίες
Ο Λαβύρινθος: Πύρινες Δοκιμασίες (πρωτότυπος τίτλος: Maze Runner: The Scorch Trials) είναι μια Αμερικανική δυστοπική ταινία θρίλερ, επιστημονικής φαντασίας και δράσης που κυκλοφόρησε το 2015 σε σκηνοθεσία του Ουές Μπαλλ και σενάριο του Τ.Σ. Νόουλιν. Βασίζεται στο μυθιστόρημα του Τζέιμς Ντάσνερ, Καμένη Γη, το δεύτερο μέρος της σειράς βιβλίων του Λαβύρινθου. Η ταινία αποτελεί τη συνέχεια της ταινίας του 2014, Ο Λαβύρινθος, και το δεύτερο μέρος της σειράς ταινιών του Λαβύρινθου. Πρωταγωνιστές της ταινίας οι οποίοι πρωταγωνιστούσαν και στην πρώτη ταινία είναι οι Ντίλαν Ο'Μπράιεν, Κάγια Σκοντελάριο, Τόμας Μπρόντι-Σάνγκστερ, Ντέξτερ Ντάρντεν, Αλεξάντερ Φλόρες, Κι Χονγκ Λι και Πατρίσια Κλάρκσον, ενώ στο καστ προστέθηκαν και οι Ναταλί Εμμανουέλ, Τζιανκάρλο Εσποσίτο, Έινταν Γκίλεν, Τζέικοπ Λόφλαντ, Μπάρι Πέπερ, Ρόζα Σαλαζάρ, Λίλη Τέιλορ και Άλαν Τούντικ.
Η ιστορία της ταινίας λαμβάνει χώρα αμέσως μετά τα γεγονότα της πρώτης, με τον Τόμας και τους άλλους Γκλέιντερς οι οποίοι μόλις έχουν δραπετεύσει από τις εγκαταστάσεις της πανίσχυρης World Catastrophe Killzone Department (W.C.K.D.), η οποία τους είχε φυλακισμένους. Καθώς τρέχουν μέσα στην έρημο και σε κατεστραμμένες πόλεις, πρέπει να ξεφύγουν από τους στρατιώτες της WCKD και να αντιμετωπίσουν τους κινδύνους των Πύρινων Δοκιμασιών, ενός ερημωμένου τοπίου γεμάτο με επικίνδυνα εμπόδια. Τα γυρίσματα ξεκίνησαν στην πολιτεία της Αλμπουκέρκης στο Νέο Μεξικό στις 27 Οκτωβρίου 2014 και ολοκληρώθηκαν στις 27 Ιανουαρίου 2015.
Ο Λαβύρινθος: Πύρινες Δοκιμασίες κυκλοφόρησε σε επιλεγμένες διεθνείς αγορές ξεκινώντας προβολές στις 9 Σεπτεμβρίου 2015 σε 2D, 3D, 4DX και αίθουσες Barco Escape. Στις 18 Σεπτεμβρίου 2015, κυκλοφόρησε στις Ηνωμένες Πολιτείες σε 2D και αίθουσες Premium Large Format από την 20th Century Fox. Αρχικά ήταν προγραμματισμένη να κυκλοφορήσει και σε αίθουσες IMAX, αλλά αυτό ακυρώθηκε καθώς η ταινία Έβερεστ είχε κλεισμένες όλες τις αίθουσες παγκοσμίως μέχρι την κυκλοφορία της ταινίας Βόλτα στο κενό. Οι Πύρινες Δοκιμασίες έλαβαν μικτές κριτικές, με μερικούς κριτικούς να την αποκαλούν ευπρεπή - σχολιάζοντας τις σκηνές δράσης και τις ερμηνείες - ενώ άλλοι επέκριναν την ταινία για την έλλειψη πλοκής και την εξέλιξη των χαρακτήρων. Όπως και η προκάτοχός της, η ταινία είχε εμπορική επιτυχία με έσοδα $30.3 εκατομμύρια το πρώτο Σαββατοκύριακο προβολής, κάνοντάς την την ένατη ταινία με τα υψηλότερα έσοδα ανοίγματος τον Σεπτέμβριο. Η ταινία ανέβηκε στην πρώτη θέση του box office κατά το πρώτο Σαββατοκύριακο προβολής και είχε συνολικά έσοδα παγκοσμίως $312 εκατομμύρια.
Η τρίτη και τελευταία ταινία της σειράς με τίτλο Ο Λαβύρινθος: Η Τελική Δοκιμασία, κυκλοφόρησε στις 26 Ιανουαρίου 2018.
Πλοκή
Η ταινία ξεκινά με μια αναδρομή στο παρελθόν όπου ένα μικρό αγόρι, ο Τόμας, εγκαταλείπεται από τη μητέρα του. Η επιστήμονας Άβα Πέιτζ και οι στρατιώτες της οργάνωσης WCKD το παίρνουν μαζί με άλλα εγκαταλελειμμένα παιδιά και τα τοποθετούν σταδιακά στο Γκλέιντ, ένα χώρο που περιβάλλεται από έναν λαβύρινθο, ως μέρος επιστημονικού πειράματος. Χρόνια αργότερα και λίγο μετά την απόδρασή τους από τον Λαβύρινθο, ο Τόμας και οι εναπομείναντες Γκλέιντερς - Τερέσα, Νιουτ, Μίνο, Φράιπαν και Ουίνστον - οδηγούνται σε κάποιες εγκαταστάσεις όπου υπεύθυνος είναι ο κύριος Τζάνσον. Ο Τζάνσον τους εξηγεί πως η εγκατάσταση είναι ένα ασφαλές καταφύγιο το οποίο τους προστατεύει από τη WCKD, τον ιό της Λάμψης και τους Μολυσμένους («Κρανκς»), ενώ τους παρέχει ρούχα, φαγητό και υγιεινή. Στις εγκαταστάσεις βρίσκονται επίσης και άλλοι επιβιώσαντες από διάφορους λαβύρινθους. Ο Τόμας είναι περίεργος για τις δραστηριότητες που λαμβάνουν χώρα εκεί και καταφέρνει να ανακαλύψει τι συμβαίνει πίσω από τις κλειστές πόρτες. Με τη βοήθεια του Άρις, του πρώτου επιβιώσαντα από λαβύρινθο που κατέληξε στις εγκαταστάσεις, ο Τόμας ανακαλύπτει πως η αρχηγός της WCKD, Άβα, είναι ακόμα ζωντανή και πως ο Τζάνσον δουλεύει για τη WCKD, όταν οι δυο τους συζητάνε για τα πειράματα σε αυτούς που έχουν ανοσία στον ιό και για το πώς ο Τζάνσον δεν έχει βρει ακόμα πού βρίσκεται το Right Arm (Δεξί χέρι), μια ομάδα αντίστασης που κρύβεται στα βουνά. Οι Γκλέιντερς, μαζί με τον Άρις, δραπετεύουν από τις εγκαταστάσεις και ο Τζάνσον διατάζει τους στρατιώτες της WCKD να τους εντοπίσουν. Οι Γκλέιντερς είναι πια έξω, στο ερημωμένο τοπίο και στις Πύρινες Δοκιμασίες.
Οι Γκλέιντερς φτάνουν σε ένα εγκαταλελειμμένο παζάρι όπου έρχονται αντιμέτωποι με Κρανκς, ανθρώπους ζόμπι μολυσμένους από τον ιό της Λάμψης. Ενώ τους αντιμετωπίζουν και στην πορεία τους ξεφεύγουν, ο Ουίνστον μολύνεται από έναν από αυτούς. Το πρωί, βρίσκουν μια πόλη σε ερείπια, αλλά βλέπουν και πως η WCKD ακόμα τους ψάχνει. Η μόλυνση του Ουίνστον χειροτερεύει και αναγκάζει τους υπόλοιπους να τον αφήσουν πίσω να πεθάνει. Όταν οι άλλοι φεύγουν, εκείνος πυροβολεί τον εαυτό του για να αποτρέψει τη μεταμόρφωσή του από τον ιό σε Κρανκ. Οι Γκλέιντερς συνεχίζουν να διασχίζουν την έρημο μέχρι το βράδυ, όπου ενώ κοιμούνται, ο Τόμας ξυπνά και βλέπει τα φώτα ενός οικισμού σε απόσταση. Καθώς μια καταιγίδα ξεσπά, τρέχουν προς ένα εγκαταλελειμμένο κτίριο για να προστατευτούν. Καταφέρνουν να εισέλθουν στο κτίριο, μόνο και μόνο για να ανακαλύψουν πως είναι γεμάτο με αλυσοδεμένα Κρανκς. Εκεί, οι Γκλέιντερς γνωρίζουν την Μπρέντα και τον Χόρχε, ο οποίος ηγείται ενός επικίνδυνου συγκροτήματος επιβιώσαντων και χρησιμοποιεί τα Κρανκς ως φύλακες. Όταν καταλαβαίνει πως τα παιδιά έχουν δραπετεύσει από τη WCKD και ψάχνουν το Right Arm, η Μπρέντα και ο Χόρχε αποφασίζουν να τους οδηγήσουν εκεί, εγκαταλείποντας τους υπόλοιπους της δικής τους ομάδας. Λίγο αργότερα, η WCKD καθοδηγούμενη από τον Τζάνσον, εισβάλλει στο μέρος αλλά ο Χόρχε φροντίζει να το ανατινάξει με τους στρατιώτες να βρίσκονται μέσα, ενώ αυτοί το σκάνε σε διπλανό κτίριο. Ωστόσο, ο Τόμας και η Μπρέντα μένουν πίσω παγιδευμένοι. Καταφέρνουν να ξεφύγουν από τα Κρανκς, με την Μπρέντα όμως να μολύνεται. Ο Τόμας βιώνει μια αναδρομή στο παρελθόν όπου εκείνος και η Τερέσα δούλευαν με τη WCKD και εκείνος προσπαθούσε να την προειδοποιήσει για τα σχέδια της WCKD, με αποτέλεσμα οι δυο τους να χωριστούν από τους στρατιώτες. Καθώς ο Τόμας και η Μπρέντα επανενώνονται με τους υπόλοιπους, ο Χόρχε ανακρίνει τον Μάρκους, έναν επιβιώσαντα ο οποίος δουλεύει κρυφά για την WCKD, ο οποίος τους αποκαλύπτει πού βρίσκεται το Right Arm.
Η ομάδα φτάνει επιτέλους στο στρατόπεδο ανακούφισης του Right Arm, όπου βρίσκονται και άλλοι αθώοι επιβιώσαντες. Γνωρίζονται και χαιρετιούνται με τον Βινς, τον υπεύθυνο του στρατοπέδου, ο οποίος είναι και αυτός που θα αποφασίσει αν μπορούν να μείνουν εκεί ή όχι. Καθώς η μόλυνση της Μπρέντα χειροτερεύει, ο Βινς απειλεί να την πυροβολήσει αλλά τον σταματάει η Μαίρη Κούπερ, μια επιστήμονας που δούλευε παλιά για τη WCKD. Η Μαίρη αποκαλύπτει πως ο πληροφοριοδότης τους τόσο καιρό ήταν ο Τόμας (έστω κι αν αυτός δεν το θυμάται) και αυτές οι πληροφορίες ήταν που βοήθησαν το Right Arm να καταστρέψει την πλειοψηφία των παράνομων δραστηριοτήτων της WCKD. Καθώς η Μαίρη σταματά την εξάπλωση της μόλυνσης της Μπρέντα χρησιμοποιώντας ένα ένζυμο το οποίο παίρνει από το αίμα του Τόμας, η Μαίρη εξηγεί πως αυτό το ένζυμο μπορεί να συλλεχθεί μόνο από αυτούς που έχουν ανοσία στον ιό και δεν μπορεί να κατασκευαστεί. Οι διαφωνίες με την Άβα για τις μεθόδους συλλογής και προσπάθεια παρασκευής του ενζύμου ήταν αυτές που οδήγησαν τη Μαίρη στο να αποχωρήσει από τη WCKD. Εκείνο το βράδυ, η Τερέσα ενημερώνει τη WCKD για το πού βρίσκονται πιστεύοντας πως τα κίνητρα της WCKD είναι καλά, με αποτέλεσμα η WCKD να φτάσει στο στρατόπεδο. Η Άβα και ο Τζάνσον φτάνουν και αντιμετωπίζουν το Right Arm, οι στρατιώτες συλλάβουν τους επιβιώσαντες - ανάμεσά τους και οι Μίνο, Σόνια και Άρις - για να τους οδηγήσουν πίσω στις εγκαταστάσεις της WCKD, ενώ ο Τζάνσον πυροβολεί και σκοτώνει τη Μαίρη. Αφού ο Τόμας και το Right Arm αποκρούν τους στρατιώτες της WCKD, η Άβα, ο Τζάνσον και η Τερέσα φεύγουν με τους επιβιώσαντες που συνέλαβαν.
Με μόλις λίγους επιβιώσαντες να απομένουν, ο Τόμας σχεδιάζει να διεισδύσει στη WCKD και είναι αποφασισμένος να σώσει τους φίλους του. Οι υπόλοιποι συμφωνούν να βοηθήσουν και ετοιμάζονται για επίθεση.
Προ-παραγωγή
Στις 13 Οκτωβρίου 2013, ένα χρόνο περίπου πριν την κυκλοφορία του Λαβύρινθου, δημοσιεύθηκε πως η Fox είχε αρχίσει ήδη να δουλεύει πάνω στις Πύρινες Δοκιμασίες. Αποκαλύφθηκε πως ο Τ.Σ. Νόουλιν - ο οποίος είχε δουλέψει πρόσφατα στην καινούρια ταινία Fantastic 4 - θα έκανε την προσαρμογή του σεναρίου, ενώ ο σκηνοθέτης Ουές Μπαλλ θα επέστρεφε και θα είχε και την επίβλεψη του σεναρίου.
Η τόσο πρώιμη ανάπτυξη των Πύρινων Δοκιμασιών έδειχνε πως η Fox ήταν αισιόδοξη για την πιθανή επιτυχία του Λαβύρινθου. Στις 19 Νοεμβρίου 2014, ο Τζον Πισάνο επιβεβαιώθηκε πως θα επέστρεφε για να συνθέσει τη μουσική της ταινίας, ενώ ο σχεδιαστής πλασμάτων Κεν Μπαρθχέλμεϊ, επέστρεψε για να σχεδιάσει τα «Κρανκς».
Κάστινγκ
Στις 26 Σεπτεμβρίου 2014, ο Έινταν Γκίλεν προσλήφθηκε για τον ρόλο του Τζάνσον, επίσης γνωστό ως Rat-Man, ενώ στις 30 Σεπτεμβρίου 2014, η Ρόζα Σαλαζάρ υπέγραψε για τον ρόλο της Μπρέντα. Μέσα στις επόμενες λίγες μέρες, ο πρωταγωνιστής της ταινίας Ένα καλοκαίρι, Τζέικοπ Λόφλαντ και ο Τζιανκάρλο Εσποσίτο προστέθηκαν στο καστ για τους ρόλους των Άρις και Χόρχε αντίστοιχα. Η Ναταλί Εμμανουέλ προσλήφθηκε για τον ρόλο της Χαριέτ, συν-αρχηγός της ομάδας Β, στις 22 Οκτωβρίου 2014, και η Κάθριν ΜακΝαμάρα ως η άλλη συν-αρχηγός στις 22 Δεκεμβρίου. Στις 3 Νοεμβρίου 2014, υπήρξαν δύο προσθήκες στο καστ με την Λίλη Τέιλορ να αναλαμβάνει τον ρόλο της Μαίρη Κούπερ, μιας «γιατρού που βοηθά τον Τόμας και τους Γκλέιντερς», και τον Μπάρι Πέπερ στον ρόλο του Βινς, «ενός επιβιώσαντα, ο οποίος είναι ένας από τους τελευταίους εναπομείναντες στρατιώτες μιας θρυλικής μονάδας με το όνομα Right Arm».
Γυρίσματα
Στις 31 Αυγούστου 2014, ο Μπαλλ ανακοίνωσε πως ήταν «περίπου εννέα εβδομάδες εκτός προγράμματος για τα γυρίσματα». Αποκάλυψε επίσης πως «βρισκόμαστε τώρα στο Νέο Μεξικό. Έχουμε το προσωπικό και τα σκηνικά. Καλύπτουμε ταχύτατα τον χαμένο χρόνο γυρισμάτων. Τα σκηνικά έχουν κτιστεί. Αρκετό από το ίδιο πλήρωμα που είχαμε στην πρώτη ταινία επιστρέφει. Το περισσότερο καστ επίσης, εκτός από αυτούς που είχαν σκοτωθεί [στην πρώτη ταινία]. Το σενάριο πραγματικά προχωράει καλά». Μια εβδομάδα αργότερα, ο Μπαλλ είπε στο διαδικτυακό BuzzFeed πως «έχουμε τα σκηνικά, το πλήρωμα, ο Ντίλαν [Ο'Μπράιεν] θα είναι πίσω σε μερικές εβδομάδες, κτίζουμε σκηνικά και το σενάριο είναι γραμμένο. Είναι λίγο σαν μια κούρσα αυτή τη φορά επειδή είμαστε προσεκτικά αισιόδοξοι, αλλά είμαστε ενθουσιασμένοι με το γεγονός πως θα κάνουμε κάτι το οποίο είναι πολύ πιο εκλεπτυσμένο, πιο ώριμο και πραγματικά δημιουργούμε ένα έπος εδώ».
Τα γυρίσματα ξεκίνησαν στις 27 Οκτωβρίου 2014 μέσα και γύρω από την πόλη Αλμπουκέρκη του Νέου Μεξικού και ολοκληρώθηκαν στις 27 Ιανουαρίου 2015, διαρκώντας συνολικά 94 μέρες.
Soundtrack
Το soundtrack της ταινίας συνέθεσε ο Τζον Πισάνο και το οποίο κυκλοφόρησε στις 11 Σεπτεμβρίου 2015.
Λίστα κομματιών
250px|thumb|right|Εξώφυλλο soundtrack
Κυκλοφορία
Στις 31 Αυγούστου 2014, ο Μπαλλ αποκάλυψε πως ήλπιζε «η ταινία να έχει κυκλοφορήσει σε περίπου ένα χρόνο». Στις 21 Σεπτεμβρίου 2014, ανακοινώθηκε πως η ταινία θα κυκλοφορούσε στις 18 Σεπτεμβρίου 2015 στις Ηνωμένες Πολιτείες. Η ταινία κυκλοφόρησε σε αίθουσες Barco σε μορφή Barco Escape σε 25 χώρες. Κυκλοφόρησε επίσης σε μορφή Dolby από τα Dolby Cinema στη Βόρεια Αμερική.
Προώθηση
Στην Comic-Con του Σαν Ντιέγκο το 2014, ο Μπαλλ δημοσίευσε μια πρώτη αφίσα της ταινίας, ενώ έξι στιγμιότυπα από αυτήν κυκλοφόρησαν στις 11 Μαρτίου 2015.
Το πρώτο επίσημο τρέιλερ της ταινίας κυκλοφόρησε στις 23 Απριλίου 2015, στην CinemaCon της 20th Century Fox. Ωστόσο, διαδικτυακά δεν κυκλοφόρησε την ίδια περίοδο αλλά το ενός λεπτού και 44 δευτερολέπτων βίντεο τρέιλερ έκανε πρεμιέρα πριν την ταινία Κάτι πιο ποπ 2 τον Μάιο του 2015. Το τρέιλερ κυκλοφόρησε στο διαδίκτυο στις 19 Μαΐου 2015.
Στις 10 Ιουλίου 2015, 30 λεπτά από την ταινία προβλήθηκαν στην Διεθνή Comic-Con του Σαν Ντιέγκο με τους Μπαλλ, Ντάσνερ και Ο'Μπράιεν να βρίσκονται ανάμεσα στους θεατές.
Home media
Οι Πύρινες Δοκιμασίες κυκλοφόρησαν σε Blu-Ray και DVD στις 15 Δεκεμβρίου 2015.
Box office
Ο Λαβύρινθος: Πύρινες Δοκιμασίες είχε έσοδα $81.7 εκατομμύρια στη Βόρεια Αμερική και $230.6 εκατομμύρια σε άλλες χώρες, φτάνοντας συνολικά τα $312.3 εκατομμύρια παγκοσμίως, έχοντας ως προϋπολογισμό $61 εκατομμύρια.
Βόρεια Αμερική
Στις Ηνωμένες Πολιτείες και στον Καναδά, η ταινία κυκλοφόρησε μαζί με τις ταινίες Ανίερη συμμαχία και Captive και προβλεπόταν να έχει έσοδα $34-36 εκατομμύρια το πρώτο Σαββατοκύριακο προβολής. Από τις μεταμεσονύχτιες προβολές είχε έσοδα $1.7 εκατομμύρια - 55% περισσότερα από τα έσοδα της πρώτης ταινίας που είχε έσοδα $1.1 εκατομμύρια — σε 2,900 αίθουσες και εκτιμάται πως τα έσοδα της πρεμιέρας ήταν $11 εκατομμύρια, λιγότερα από αυτά που είχε κάνει στην πρεμιέρα της η πρώτη ταινία. Με το τέλος του πρώτου Σαββατοκύριακου προβολής, η ταινία είχε έσοδα $30.3 εκατομμύρια από 3,796 αίθουσες προβολής, τα οποία είναι λιγότερα από τα έσοδα που είχε η πρώτη ταινία ($32.5 εκατομμύρια, -7%) το πρώτο Σαββατοκύριακο προβολής το 2014. Παρόλα αυτά, η ταινία βρέθηκε στην πρώτη θέση του box office, αφήνοντας πίσω την αντίπαλο ταινία της, Ανίερη συμμαχία.
Η ταινία βασίστηκε στο νεαρότερο κοινό, με 65% αυτού να είναι κάτω από την ηλικία των 25 και το γυναικείο κοινό να αποτελεί το 53%. Αξίζει να σημειωθεί πως η Fox δεν είχε τις αίθουσες IMAX όπως και στην πρώτη ταινία, καθώς ήταν όλες κλεισμένες από την ταινία Έβερεστ. Είχαν όμως 270 αίθουσες PLF, οι οποίες έφεραν το 9% των συνολικών εσόδων. Το διαδικτυακό blog Deadline Hollywood ανέφερε πως παρόλα αυτά, η Fox ήταν ευχαριστημένη με το αποτέλεσμα. Η σειρά ακολουθεί την ίδια τροχιά με τη σειρά της Τριλογίας της Απόκλισης, η δεύτερη ταινία της οποίας είχε ελαφρώς πέσει σε έσοδα ($52.2 εκατομμύρια) σε σχέση με την πρώτη ($54.6 εκατομμύρια). Ακόμα κι έτσι, και οι δύο ταινίες αποδεικνύουν τη «συνέπεια του νεαρού κοινού», λέει ο Πολ Ντεργκαμπέντιαν, ανώτερος αναλυτής της Rentrak. «Δεν μεγαλώνουν με τεράστιο ρυθμό, αλλά επίσης δεν βλέπουμε και μαζική απόρριψη».
Το δεύτερο Σαββατοκύριακο προβολής της, η ταινία έπεσε σε έσοδα κατά 53% ($14 εκατομμύρια) σε σύγκριση με το πρώτο, πέφτοντας και στην τρίτη θέση του box office, πίσω από τις ταινίες Ξενοδοχείο για Τέρατα 2 ($47.5 εκατομμύρια) και Ο αρχάριος ($18.2 εκατομμύρια). Σε σύγκριση, ο Λαβύρινθος είχε πέσει κατά 46% σε έσοδα κατά το δεύτερο Σαββατοκύριακο προβολής έχοντας έσοδα $17.4 εκατομμύρια. Τα έσοδα των πρώτων δέκα ημερών της ταινίας Πύρινες Δοκιμασίες έφτασε τα $51.69 εκατομμύρια, ενώ η πρώτη ταινία είχε έσοδα $57.9 εκατομμύρια για το ίδιο διάστημα.
Εκτός Βορείου Αμερικής
Διεθνώς, η ταινία Πύρινες Δοκιμασίες κυκλοφόρησε σε συνολικά 76 χώρες. Η κυκλοφορία της εκτός των Ηνωμένων Πολιτειών έγινε μια εβδομάδα νωρίτερα και είχε έσοδα $26.7 εκατομμύρια το πρώτο Σαββατοκύριακο προβολής από 5,586 αίθουσες σε 21 χώρες, ξεπερνώντας την προκάτοχό της. Το ντεμπούτο της έφτασε τη δεύτερη θέση στο διεθνές box office, πίσω από την ταινία Επικίνδυνη αποστολή: Μυστικό Έθνος. Το δεύτερο Σαββατοκύριακο προβολής προβλήθηκε σε 41 ακόμη χώρες και είχε συνολικά έσοδα $43.2 εκατομμύρια από 12,699 αίθουσες σε 62 χώρες, φτάνοντας στην πρώτη θέση σε 34 από τις 41 χώρες αλλά και των διεθνών box office charts.
Στη Νότιο Κορέα, είχε το μεγαλύτερο άνοιγμα για τη Fox το 2015 με έσοδα $7.2 εκατομμύρια από 804 αίθουσες, 41% υψηλότερο ποσοστό εσόδων από το άνοιγμα της προκατόχου της. Η Γαλλία είχε το μεγαλύτερο άνοιγμα για την ταινία με έσοδα $8.5 εκατομμύρια, ακολουθούμενη από τη Νότιο Κορέα ($7.2 εκατομμύρια), τη Ρωσία και την Κοινοπολιτεία Ανεξαρτήτων Κρατών ($5.2 εκατομμύρια), το Ηνωμένο Βασίλειο, την Ιρλανδία και τη Μάλτα ($4.9 εκατομμύρια) και το Μεξικό ($4.4 εκατομμύρια). Σε συνολικά έσοδα, οι χώρες με τα περισσότερα έσοδα εκτός των ΗΠΑ είναι η Γαλλία ($25.3 εκατομμύρια), η Νότιος Κορέα ($19 εκατομμύρια) και το Ηνωμένο Βασίλειο ($13.2 εκατομμύρια).